**Zaključci Školskog odbora sa 2. sjednice održane dana 21.6.2017. godine**

1. **Zaključak:**

 Daje se suglasnost za zapošljavanje Silvije Bukulin, prof. hrvatskog jezika, temeljem provedenog natječaja, na radno mjesto nastavnice hrvatskog jezika na neodređeno nepuno radno vrijeme od 9 nastavnih sati tjedno.

 Zaposlenica će početi s radom 3. srpnja 2017. godine.

1. **Zaključak:**

 Usvaja se Pravilnik o jednostavnoj nabavi.

1. **Zaključak:**

 Usvaja se Prijedlog Statutarne odluke o izmjenama i dopunama Statuta Škole, koji glasi:

 „Članak 1.

 U Statutu Hotelijersko-turističke i ugostiteljske škole, Zadar (u daljnjem tekstu: Škola) KLASA: 602-03/15-01-13; URBROJ: 2198-1-61/15-1 od 06. svibnja 2015. godine (u daljnjem tekstu: Statut) u članku 7.dodaje se stavak 5. koji glasi:

„Škola može obavljati i ugostiteljsku djelatnost: pripremanje hrane i pružanje usluga prehrane; pripremanje i usluživanje pića i napitaka; pripremanje hrane za potrošnju na drugom mjestu (u prijevoznim sredstvima, na priredbama i sl.) i opskrba tom hranom (catering).

 Članak 2.

Ova Statutarna odluka o izmjenama i dopunama Statuta stupa na snagu osmog dana od dana objave na oglasnoj ploči Škole.“

1. **Zaključak:**

 Školski odbor donosi

 ODLUKU

 o utvrđivanju paušalnog iznosa naknade štete

 radi kršenja radnih obveza

1. Radnik je dužan nadoknaditi štetu u slučaju:

1. neopravdanog izostanka s rada…………………………………jedna (1) dnevnica
2. dva i više neopravdanih izostanka sa sjednice Nastavničkog i Razrednog vijeća ………………………………………………………………… jedna (1) dnevnica
3. učestalog zakašnjavanja na rad, izlazak s posla za vrijeme rada ili napuštanja rada prije isteka radnog vremena (tijekom jednog mjeseca), a ovisno o dužini izbivanja ………………………………………………………………… dvije (2) dnevnice
4. nemarnog obavljanja poslova ………………………………… dvije (2) dnevnice
5. ometanje jednog ili više radnika u obavljanju radnih obveza … jedna (1) dnevnica
6. nestručnog ili nepažljivog rukovanja sredstvima za rad ……….dvije (2) dnevnice
7. izazivanja tučnjave ili fizičkog napada na drugog radnika ili treću osobu koja boravi u Školi………………………………………………………………………. 500,00 kuna
8. prestanka rada prije isteka otkaznog roka kada ima obvezu raditi ………. 500,00 kuna

2. O potrebi kažnjavanja u skladu s točkom 1. Odluke odlučuje ravnatelj.

**(5) Zaključak:**

Usvaja se I. rebalans financijskog plana za 2017. godinu.